
 REGULAMENT
de organizare şi funcţionare a serviciului social de zi 
CENTRUL DE SUPORT PENTRU SITUAȚII DE URGENȚĂ/CRIZĂ
 
                                                                 
                                                                    ARTICOLUL 1
                                                                           Definiţie

(1) Regulamentul de organizare şi funcţionare este un document propriu al serviciului social "Centrul de Suport pentru Situații de  Urgență/Criză". 
Înființarea Centrul de Suport pentru Situatii de Urgenţă/Criză a fost aprobată prin Hotărârea Consiliului Local al Municipiului Timișoara nr.218 din 27.06.2017 si  privind infiintarea Directiei de Asistenta Sociala a Municipiului Timisoara si aprobarea Organigramei si a Statului de Functii pentru aceasta precum si Hotărârea Consiliului Local al Municipiului Timișoara nr. 340/28.09.2021 privind modificarea  si aprobarea Organigramei, Statului de Functii si Regulamentului de Organizare si functionare a Directiei de Asistenta Sociala a Municipiului Timisoara, precum si aprobarea regulamentelor de organizare si functionare ale serviciilor sociale furnizate pentru aceasta.  
Regulamentul de organizare și funcționare a fost aprobat în vederea asigurării funcţionării Centrului de Suport pentru Situatii de Urgenţă/Criză cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite, condițiile de încetarea a contractului, drepturi și obligații.
 
(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali,vizitatori.
 
                                                                ARTICOLUL 2
                                                     Identificarea serviciului social

  	 Serviciul social  Centrul de Suport pentru Situatii de Urgenta/Criza, cod serviciu social 8899 CZ-PN-II, str.Avram Imbroane Nr.92 municipiul Timisoara, telefon : 0799010841, e-mail : c.primireurgenta@gmail.com, înfiinţat şi administrat de furnizorul Direcția de Asistență Socială a Municipiului Timisoara, acreditat conform Certificatului de acreditare seria AF nr.003748, cu sediul  adninistrativ în mun. Timișoara, str. Ioan Plavosin, nr. 21, si sediul social în mun. Timișoara, Bulevardul Regele carol I, nr.10.

ARTICOLUL 3
   Scopul serviciului social,activitati realizate , categorii de beneficiari

1. Scopul serviciului social Centrul  de Suport pentru Situații  de Urgență/Criză este de a furniza servicii sociale pentru prevenirea situațiilor de risc, a unor situații de dificultate, vulnerabilitate ori dependență, generatoare de marginalizare sau excluziune socială, în scopul menținerii, refacerii sau dezvoltării capacităților individuale, pentru depășirea unei situații de nevoie socială și a creșterii calității vieții și promovării integrării sociale a persoanelor  aflate in situatie de urgență/ de criză.

1.1   Scopul serviciului social este realizat prin urmatoarele activitați: 

a) informare şi consiliere: privesc drepturile sociale, prevenirea şi combaterea unor comportamente care pot conduce la creşterea riscului de excluziune socială (violenţa în familie, traficul de persoane, delincvenţă ş.a., precum şi măsurile de sprijin în vederea facilitării integrării/reintegrării sociale şi inserţiei/reinserţiei familiale a categoriilor de persoane defavorizate;  
b)  consiliere psihologică, precum şi, după caz, terapii de specialitate; 
educaţie extracurriculară: educaţie pentru sănătate, educaţie privind prevenirea şi combaterea bolilor transmisibile, educaţie pentru prevenirea şi combaterea consumului de droguri, alcool, tutun, educaţie civică, educaţie pentru dezvoltarea abilităţilor pentru o viaţă independentă, educaţie pentru prevenirea şi combaterea comportamentelor anti-sociale, etc.
c)  facilitare a accesului pe piaţa muncii: suport pentru obţinerea unui loc de muncă şi menţinerea pe piaţa muncii, facilitarea accesului la servicii de formare şi reconversie profesională, orientare vocaţională.
d) facilitare a accesului la o locuinţă: colaborare cu serviciile publice de asistenţă socială şi autorităţile administraţiei publice locale, întocmirea şi obţinerea documentelor care evidenţiază situaţia de dificultate a persoanei/familiei, identificare locuinţe sociale şi locuinţe cu chirii accesibile, promovarea responsabilităţii sociale a dezvoltatorilor imobiliari, protecţia drepturilor la o locuinţă, etc.; 
 e) promovarea unui stil de viaţă sănătos şi activ: facilitarea accesului la servicii medicale, organizarea acţiunilor şi/sau promovarea participării la activităţi de educaţie fizică sau sportive, organizarea evenimentelor şi/sau facilitarea accesului la activităţi culturale şi artistice, excursii şi drumeţii, promovarea activităţilor de voluntariat, etc.;
f)  intervenţie în stradă (efectuată de echipe mobile şi/sau ambulanţa socială): 
identificarea şi    evaluarea socio-medicală a persoanelor fără adăpost, transportul  persoanelor fără adăpost la centre rezidenţiale, precum şi la unităţi sanitare cu paturi/ambulatorii de specialitate/cabinete medicale, acordarea unor măsuri de sprijin (distribuirea de pachete de hrană, băuturi nealcoolice calde, pături,  haine, încălţăminte, acordarea de tratament medical de urgenţă, ş.a.);
g)  suport in procurarea actelor de stare civila  (certificate de naştere, cărţi de identitate);
alte activităţi de promovare a incluziunii sociale a persoanelor defavorizate: conştientizare şi sensibilizare a publicului privind riscul de excluziune socială, respectarea drepturilor sociale şi promovarea măsurilor de asistenţă socială, mediere socială, ş.a.;
h) suport pentru realizarea unor activităţi instrumentale ale vieţii zilnice (menaj,  gestionare bunuri,efectuare cumpărături, plata facturilor), precum şi mici reparaţii sau lucrări de amenajare a mediului ambiant. 
 i) sprijin in efectuarea  igienei  personale: igienizare, deparazitare, echipare;
 j) consiliere si informare psihologică si suport emoțional;
k)  evaluare și asistență medicală primară, ;
 l)  activitați  socio- medicale primare, servicii de îngrijire medical;
              m) evaluare și elaborare Plan de intervenție;
n)  cazare temporară;
o) acordare de  masa (serviciile de acordarea a mesei vor fi asigurate de la Complexul de Servicii      Sociale “Sf. Francisc”- serviciul social Cantina Sociala)   :
i. în cazul mesei la cantina socială publică, serviciile se decontează luând în calcul o       alocație   de hrană în valoare de 12 lei pentru maxim 21 de zile pe lună (pentru centre de zi)
ii. în cazul mesei la cantina socială publică, serviciile se decontează luând în calcul o alocație de hrană în valoare de 16,6 lei pentru maxim 31 de zile pe lună (pentru centre rezidențiale de as. și reinteg.).
iii. Prin Anexa, la Hotărârea 903/2014, Nivelurile alocației zilnice de hrană pentru consumurile colective din instituțiile și unitățile publice de asistență socială destinate persoanelor adulte, persoanelor adulte cu  dizabilități și persoanelor vârstnice, lit. B, nr.1 ”Cantinele de ajutor social – Nivelul alocației zilnice de hrană lei/zi și persoană – 12,00 lei” și nr. 3 ”Alte instituții publice de asistență sociala cu regim rezidential sau  semirezidențial destinate persoanelor adulte, altele decât cele cu dizabilități - Nivelul alocației zilnice de  hrană – lei/zi și persoană - 16,6.”, sumele pot fi indexate ca urmare a modificărilor intervenite în legisla specifică.

p)  cazare temporară în perioada sezonului rece pentru persoanele fără adăpost  și a celor din spații neîncălzite  în vederea  prevenirii deceselor prin hipotermie ;
      r)   activități socio-administrative;
      s)   alte activiăți în funcție de particularitatea cazurilor.


1.2 Centrul de Suport pentru Situații de Urgență/Criză ofera servicii sociale urmatoarelor categorii de beneficiari:

a. Persoane lipsite din varii motive de adăpost;
b. Familii aflate în situații de urgență/de criză;
c. Familii cu copii aflati in situatii de urgenta/criza ;
d. Persoane autonome care urmeaza a se externa din spital și nu au susținere familială;
e. Tineri proveniți din sistemul de protecție al copilului;
f. Persoane evacuate sau supuse riscului de evacuare;
g. Persoane aflate în situație de criză/ de urgență  în urma unor calamitați naturale;
h. Victime ale violenței în familie;
i. [bookmark: _GoBack]Alte persoane aflate in situații de urgență/de criză.

1.3  Capacitatea Centrului  de Suport pentru Situatii de Urgenta/Criza este de:
(a) 21 locuri cu  cazare ;
(b) 50 locuri la centrul de zi .

1.4 Centrul de Suport pentru Situatii de Urgenta/Criza iși desfasoară activitatea în 11 containere sociale, distribuite astfel:
(a) 1 container - spatiu birou sef centru, asistenta sociala 
(b) 1 container- personal educativ si personal administrativ
(c) 1  container medical- spatiu destinat activitatii medicale
(d) 1 container sala multifunctionala- spatiu destinat servirii mesei si pentru derularea activitatilor educative, etc.
(e) 7 containere cazare- spatii destinate cazarii temporare cu o capacitate de 3 locuri/container din care 1 container izolator - spatiu de igenizare, deparazitare, echipare.


                                                                 ARTICOLUL 4
                                  Cadrul legal de înfiinţare, organizare şi funcţionare

(1) Serviciul social Centrul  de Suport pentru Situatii de Urgenta/Criza funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare precum şi ale altor acte normative secundare aplicabile domeniului.
(2) Standard minim de calitate aplicabil: Ordinul Nr. 29/2019 pentru aprobarea standardelor minime de calitate pentru acreditarea serviciilor sociale destinate persoanlor varstnice ,persoanelor fara adapost , tinerilor proveniti din sistemul de protectie a copilului si altor persoane adulte aflate in dificultate , precum si pentru serviciile acordate in comunitate ,serviciile acordate in sistem integrat si cantinele sociale -  Anexa 7 .
(3) Serviciul social "Centrul  de Suport pentru Situatii de Urgenta/Criza" este înfiinţat prin:
a) Hotărârea Consiliului Local al Municipiului Timișoara nr.218 din 27.06.2017 si privind infiintarea Directiei de Asistenta Sociala a Municipiului Timisoara si aprobarea Organigramei si a Statului de Functii precum si Hotărârea Consiliului Local al Municipiului Timișoara Nr.340 din 28.09.2021 privind modificarea  si aprobarea Organigramei,  Statului de Functii  si Regulamentului de Organizare si functionare a Directiei de Asistenta Sociala a Municipiului Timisoara, precum si aprobarea regulamentelor de organizare si functionare ale serviciilor sociale furnizate pentru aceasta.



                                                                    ARTICOLUL 5
                                         Principiile care stau la baza acordării serviciului social

(1) Serviciul social  Centrul  de Suport pentru Situatii  de Urgenta/Criza se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.

(2) Principiile specifice care stau la baza prestării serviciilor sociale în cadrul  Centrului  de Suport pentru Situații de Urgență/Criză sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu, cu respectarea prevederilor legale in vigoare 
h) promovarea unui model familial de îngrijire a persoanei beneficiare;
i) asigurarea unei îngrijiri individualizate şi personalizate a persoanei beneficiare;
j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
l) asigurarea unei intervenţii profesioniste, prin echipe pluridisciplinare;
m) asigurarea confidenţialităţii şi a eticii profesionale;
n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea centrului cu serviciul public de asistenţă socială.




                                                             ARTICOLUL 6
                                                    Beneficiarii serviciilor sociale

(1) Beneficiarii serviciilor sociale acordate în Centrul  de suport pentru situatii  de urgenta/criza sunt:
a) Persoane lipsite din varii motive de adapost;
b) Familii aflate in situatii de urgenta/de criza;
c) Familii cu copii aflati in situatii de urgenta/criza ;
d) Persoane independente care urmeaza a se externa din spital si nu au sustinere familiala;
e) Tineri proveniti din sistemul de protectie a copilului;
f) Persoane evacuate sau supuse riscului de evacuare;
g) Persoane aflate în situație de criză/ de urgență  in urma unor calamitati naturale;
h) Persoane lipsite din varii motive de adapost;
i) Victime ale violentei in familie;
j) Alte persoane aflate in situatii de urgenta/de criza.


(2) Documente necesare procedurii  de acces/admitere în centru sunt următoarele:

a) cererea de admitere - are forma scrisă (formular tip care se găseşte la sediul unităţii), este adresată centrului şi este semnata de beneficiar si aprobata de catre seful de centru;
b) dupa caz, actele  de identitate ale  persoanei;
            c) declarație de consimțământ privind prelucrarea și utilizarea datelor cu caracter personal;
            d) fișa de evaluare inițială;
            e) proces  verbal de luare la cunoștință cu privire la regulile interne ale centrului ;
            f) fișa de evaluare medicală;
            g) fișa de evaluare psihologică .

(3) Criteriile de eligibilitate:
- persoane aflate în situație de urgență/ de criză identificate pe raza municipiului Timișoara cu sau fără acte de identitate valabile;
 
(4)Criterii de prioritate în accesare serviciilor:
a. familiile cu  domiciliul in municipiul Timisoara
b. victimele violentei domestice cu  domiciliul in municipiul Timisoara
c. persoane aflate în situație de criză/de urgență  in urma unor calamitati naturale, a unor situatii de forta   majora,  cu  domiciliul in municipiul Timisoara
d. in perioada sezonului rece  au prioritate  la serviciile sociale cu cazare,  persoanele fără adăpost  și cele din spații neîncălzite în vederea  prevenirii deceselor prin hipotermie.

(5) Decizia de admitere este elaborată de catre  asistentul social și aprobata de catre seful de centru.

(6 ) Modalitatea de stabilire a contributiei: nu este cazul 

(7)  Modalitatea de incheiere a contractului de servicii si modelul acestuia

(a) Contractul de furnizare servicii se incheie in forma scrisa conform modelului existent la nivelul Centrului, dupa aprobarea deciziei de admitere. 

(b) Contractul de furnizare servicii se incheie pe o perioada de 3 luni pentru beneficiarii serviciilor cu cazare cu domiciliul pe raza judetului  Timis şi 1 lună pentru beneficiarii serviciilor cu cazare cu domiciliul in alte judeţe.

(c) Contractul de furnizare servicii este intocmit de catre asistentul social, este avizat de catre Compartimentul juridic al Directiei de Asistenta Sociala a Municipiului Timisoara, este semnat de catre Directorul General al Directiei de Asistenta Sociala a Municipiului Timisoara,Directorul General Adjunct, Compartientul financiar- contabil   si beneficiar. Contractul de furnizare servicii se intocmeste in doua exemplare unul pentru fiecare parte.

  (8 ) Condiţiile de încetare a serviciilor se regăsesc în Contractul de furnizare servicii sociale încheiat cu beneficiarii. Există două modalități prin care se face încetarea serviciilor.

A. Prin rezilierea contractului de servicii sociale
Constituie motiv de reziliere a contractului urmatoarele:
    a) refuzul obiectiv al beneficiarului de servicii sociale de a mai primi serviciile sociale, exprimat in mod direct sau prin reprezentant;
    b) nerespectarea în mod repetat de catre beneficiarul de servicii sociale a Regulamentului de organizare şi funcţionarea Centrului  de suport pentru situatii  de urgenta/criza;
    c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;
    d) retragerea autorizaţiei de funcţionare sau a acreditării furnizorului de servicii sociale;
    e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;
    f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.
    g) nerespectarea de către beneficiar a oricărei dintre obligaţiile prevăzute in contractul de furnizare servicii.

B. Prin încetarea contractului de servicii sociale 
Motivele de încetare a contractului:
   a) expirarea duratei pentru care a fost încheiat contractul;
   b) acordul părţilor privind încetarea contractului;
   c) scopul contractului a fost atins;
   d) forţa majoră, dacă este invocată;
   e) decesul beneficiarului;
   g) beneficiarul nu mai îndeplineşte condiţiile de acordare prevăzute de legislaţia în vigoare privind acordarea serviciilor sociale.
   h) nerespectarea Regulamentului de ordine interioara ;
   i)  lipsa nemotivata din centru pe o perioada mai mare de 72 de ore ;
La încetarea acordării serviciilor se emite o Decizie privind încetarea serviciilor.

(9) Persoanele beneficiare de servicii sociale furnizate în Centrul  de Suport pentru Situatii  de Urgenta/Criza au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt minori sau persoane cu dizabilităţi.

(10) Persoanele beneficiare de servicii sociale furnizate în  Centrul  de Suport pentru Situatii de Urgenta/Criza au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică;
b) să participe, în raport cu vârsta, situaţia de dependenţă etc. la procesul de furnizare a serviciilor sociale;
c) să comunice orice modificare intervenită în legătură cu situaţia lor personală;
d) să respecte prevederile prezentului regulament;
 e) să respecte termenele şi clauzele stabilite în cadrul Planului de intervenţie;
f)  să nu se prezinte în stare de ebrietate sau sub influenţa altor substanţe toxice la întâlnirile stabilite cu personalul angajat al institutiei;
g) de a avea un limbaj de comunicare corespunzător unei colectivităţi;
h) sa informeze in prealabil personalul institutiei,  cazurile in care din motive personale intemeiate, (imbolnavire, parasirea localitatii), renunta temporar la serviciile furnizate de catre Centrul  de Suport pentru Situatii de Urgenta/Criza.




                                                               ARTICOLUL 7
                                                             Activităţi şi funcţii

          Principalele funcţii ale serviciului social Centrul  de Suport pentru Situatii  de Urgenta/Criza sunt următoarele:
a) de furnizare a serviciilor sociale de interes public local, prin asigurarea următoarelor activităţi:
1. Reprezintă furnizorul de servicii sociale în contractul încheiat cu persoana beneficiară;
2. Furnizează servicii sociale pentru grupul țintă prin activități care urmăresc integrarea/reintegrarea socială, recuperarea/reabilitarea funcțională, supravegherea și menținerea sănătății beneficiarilor, în funcție de nevoile acestora;
3. Acordă și alte servicii de suport în funcție de nevoile beneficiarilor și resursele financiare ale 
furnizorului de servicii sociale;
4. Dispune formarea unei echipe multidisciplinare cu rol evaluarea, planificarea și monitorizarea intervenției;
5.Realizează evaluarea beneficiarilor, precum și reevaluarea acestora respectând termenele stabilite în
cadrul standardelor de calitate aplicabile serviciului social;
6.Elaborează planul de intervenție cu participarea echipei multidisciplinare, dar și a beneficiarilor;
7.Monitorizează intervenția din punct de vedere al participării beneficiarilor la activități specifice și a rezultatelor obținute.

b) De  informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. Prezentarea activităților centrului;
2. Prezentarea activităților centrului, instituțiilor și organizațiilor neguvernamentale din comunitate cu activitate socială sau activități conexe (medicală, educațională) ;
3. Organizarea de evenimente în comunitate care să atragă atenția asupra activităților centrului și nevoilor sociale cărora li se adresează;
4. Încheierea de convenții de parteneriat cu actori relevanți din comunitate;
5. Elaborarea de rapoarte de activitate;
6.Organizarea de activități de promovare în presă sau prin alte mijloace.

c) De promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. Organizarea și participarea la mese rotunde, seminarii, conferințe privind categoriile vulnerabile care fac parte din categoria de persoane beneficiare;
2. Organizarea de activități de sensibilizare și informare a comunității;
3.Promovarea participării sociale și a implicării comunitare prin atragerea de voluntari, sponsorizări și donații;

d) De asigurare a calităţii serviciilor sociale prin realizarea următoarelor activităţi:
1. Elaborarea procedurilor și instrumentelor standardizate utilizate în procesul de acordare a serviciilor și instuirea personalului cu privire la acestea;
2. Realizarea de evaluări periodice a serviciilor prestate și măsurarea gradului de satisfacție a beneficiarilor;
3. Facilitarea participării beneficarilor și a angajaților la stabilirea obiectivelor și priorităților de dezvoltare în vederea creșterii calității serviciilor;
4. Elaborarea Planului de Amenajare și Adaptare a Mediului Ambiant și a Planului de Igienizare;
5.Respectarea drepturilor beneficiarilor și încurajarea lor să-și exprime opinia cu privire la aspectele care țin de activitatea centrului;
6. Desfășurarea activității ținând cont de prevederile etice în interacțiunile cu beneficiarii;
7.Întreprinderea de acțiuni privind identificarea, semnalarea și soluționarea cazurilor de abuz și neglijare;
8.Consemnarea incidentelor deosebite care afectează beneficiarii, personalul sau activitatea centrului;
9.Întreprinderea de măsuri în vederea asigurării instutirii periodice și formării profesionale a angajaților;
10.Evaluarea anuală a activității angajaților.

e) De administrare a resurselor financiare, materiale şi umane ale centrului prin realizarea următoarelor activităţi:
1. Întocmirea propunerilor pentru Planul Anual de Achiziții al furnizorului de servicii sociale;
2. Întocmirea de referate de necesitate;
3. Întocmirea Planului de Amenajare și Adaptare a Mediului Ambiant;
4.Întocmirea de propuneri privind Planul de formare/perfectionare profesionala a personalului;


                                                               ARTICOLUL 8

Structura organizatorică, numărul de posturi şi categoriile de personal Serviciul social Centrul de Suport pentru Situatii de Urgenta/Criza :

(1) Serviciul social  Centrul  de Suport pentru Situatii  de Urgenta/Criza funcţionează cu un număr total de  15 (14+1 ) angajați, din care:
a) personal de conducere: șef centru 1
b) personal de specialitate de îngrijire şi asistenţă; personal de specialitate: 14(1 inspector de specialitate- asistenta sociala; 1 asistent social, 1 psiholog, 8 educatori, 1 asistent medical, ) din care 4 posturi vacante : 1 psiholog , 3 educatori.
(2) * Serviciile medicale sunt completate de personal de specialitate din cadrul Complexului de Servicii „Sf Francisc”, conform atributiilor stabilite in fisa postului.
c) personal cu funcţii administrative, gospodărire, întreţinere-reparaţii, deservire: 2 (1 administrator , 1 sofer )
(3) * Serviciile de resurse umane, contabilitate buget-finante, juridic, de achizitii,etc. sunt asigurate de catre serviciile de specialitate ale  furnizorului de servicii Directia de Asistenta Sociala a Municipiului Timisoara.
d) voluntari:0 
(4) Raportul angajat/beneficiar este: 4,2  (21  beneficiari cazati /5 educatori ).	

                                                              ARTICOLUL 9
                                                      Personalul de conducere

(1) Personalul de conducere:
a)  şef de centru;
 (2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor 
persoanelor beneficiare;	
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului/centrului;
g) propune furnizorului de servicii sociale aprobarea structurii organizatorice şi a numărului de personal;
h) desfăşoară activităţi pentru promovarea imaginii centrului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
o) întocmeşte proiectul bugetului propriu al serviciului 
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
q) faciliteaza  încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.
(3) Funcţiile de conducere se ocupă prin concurs sau, după caz, examen, în condiţiile legii.
(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor 
sociale.
(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.

                                                                   ARTICOLUL 10
                                          Personalul de specialitate de îngrijire şi asistenţă. 

(1) Personalul de specialitate este:
a) asistent social ;
b) psiholog ;
c) instructor-educator pentru activităţi de resocializare ;
      d) alt personal de specialitate în asistenţă socială – inspector de specialitate  asistenta sociala .

(2) Atribuţii ale personalului de specialitate:
Asistentul social  îndeplineşte în principal, următoarele atribuţii:
· asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
· evaluează situaţia de criză a persoanelor, grupurilor marginalizate, precum şi a posibilităţilor reale de intervenţie; 
· diagnostichează corect problemele socio-umane pe care persoanele vulnerabile sau grupurile cu risc crescut le au într-o anumită perioadă de timp şi în anumite circumstanţe sociale şi economice;
· promovează un sistem coerent de programe, măsuri, activităţi, servicii profesionalizate de prevenire şi protejare a persoanelor, familiilor, grupurilor aflate temporar în dificultate;
· evaluează şi analizează, în caz de necesitate, condiţiile locative şi sociale a  familiilor social defavorizate şi contribuie la ameliorarea situaţiei de criză;
· întocmeşte şi realizează planuri individualizate de asistenţă  a beneficiarilor aflaţi în situaţie de risc;
· perfectează actele şi completează dosarul beneficiarului cu acurateţe, perseverenţă şi corectitudine, ţinând cont de confidenţialitatea informaţiei referitor la viaţa particulară a beneficiarului;
· întocmeşte rapoarte cu privire la situaţia beneficiarilor în conformitate cu cerinţele stabilite;
· contribuie la examinarea şi soluţionarea propunerilor, cererilor, petiţiilor şi reclamaţiilor cetăţenilor;
· colaborează cu structurile guvernamentale, serviciile  de resort, cît şi cu organizaţiile ne-guvernamentale întru soluţionarea problemelor beneficiarilor;
· contribuie la dezvoltarea serviciilor sociale comunitare
· urmăreşte atingerea obiectivelor institutiei;
· intervine in strada in regim de urgenta la sesizarea institutiei de catre organele competente sau orice persoana interesata;
· menţine o colaborare strânsă cu serviciile abilitate ale Primariei Timisoara, cu  fundaţiile şi asociaţiile care au contract de colaborare cu Directia de Asistenta Sociala a Municipiului Timisoara si cu orice alta instituţie care îşi desfăşoară activitatea în domeniul asistenţei sociale, pe baza aprobării date de directorul  general;
· sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
· întocmeşte rapoarte periodice cu privire la activitatea derulată;
· face propuneri de îmbunătăţire a activităţii în vederea creşterii calităţii serviciului şi respectării legislatiei
· alte atribuţii conform fișei postului.

Inspector de specialitate  asistenta sociala - îndeplineşte în principal, următoarele atribuţii:
· asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
· evaluează situaţia de criză a persoanelor, grupurilor marginalizate, precum şi a posibilităţilor reale de intervenţie; 
· diagnostichează corect problemele socio-umane pe care persoanele vulnerabile sau grupurile cu risc crescut le au într-o anumită perioadă de timp şi în anumite circumstanţe sociale şi economice;
· promovează un sistem coerent de programe, măsuri, activităţi, servicii profesionalizate de prevenire şi protejare a persoanelor, familiilor, grupurilor aflate temporar în dificultate;
· evaluează şi analizează, în caz de necesitate, condiţiile locative şi sociale a  familiilor social defavorizate şi contribuie la ameliorarea situaţiei de criză;
· întocmeşte şi realizează planuri individualizate de asistenţă  a beneficiarilor aflaţi în situaţie de risc;
· perfectează actele şi completează dosarul beneficiarului cu acurateţe, perseverenţă şi corectitudine, ţinând cont de confidenţialitatea informaţiei referitor la viaţa particulară a beneficiarului;
· întocmeşte rapoarte cu privire la situaţia beneficiarilor în conformitate cu cerinţele stabilite;
· contribuie la examinarea şi soluţionarea propunerilor, cererilor, petiţiilor şi reclamaţiilor cetăţenilor;
· colaborează cu structurile guvernamentale, serviciile  de resort, cît şi cu organizaţiile ne-guvernamentale întru soluţionarea problemelor beneficiarilor;
· contribuie la dezvoltarea serviciilor sociale comunitare
· urmăreşte atingerea obiectivelor institutiei;
· intervine in strada in regim de urgenta la sesizarea institutiei de catre organele competente sau orice persoana interesata;
· menţine o colaborare strânsă cu serviciile abilitate ale Primariei Timisoara, cu  fundaţiile şi asociaţiile care au contract de colaborare cu Directia de Asistenta Sociala a Municipiului Timisoara si cu orice alta instituţie care îşi desfăşoară activitatea în domeniul asistenţei sociale, pe baza aprobării date de directorul  general;
· sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
· întocmeşte rapoarte periodice cu privire la activitatea derulată;
· face propuneri de îmbunătăţire a activităţii în vederea creşterii calităţii serviciului şi respectării legislatiei
· alte atribuţii conform fișei postului.

Psihologul îndeplineşte în principal, următoarele atribuţii:
· Pune in aplicare prevederile legii, a standardelor minime de calitate aplicabile şi a prezentului regulament
· Actualizarea permanentă a cunoştinţelor de specialitate şi a celor legate de domeniul sociale;
· Selectează şi aplică instrumentele şi tehnicile psihologice în funcţie de subiectul şi de scopul investigaţiei;
· Prelucrează şi interpretează rezultatele testelor aplicate;
· Elaborează profilul psihologic al fiecărui beneficiar luat în evidenţă;
· Stabileşte nevoile psiho-sociale ale beneficiarilor referiţi;
· Stabileşte, împreună cu ceilalţi membri ai echipei multidisciplinare din care face parte măsurile pentru realizarea Planului individualizat de interventie 
· Tine evidenţa cazurilor alocate şi urmăreşte respectarea termenelor pentru rezolvare;
· Oferă sprijin în completarea dosarului beneficiarului;
· Oferă sprijin în identificarea de alternative la instituţionalizare şi se implică în rezolvarea problemelor legate de (re)integrarea familială, socială ori socio-profesională a beneficiarilor vizaţi de aceste alternative; propune reţeaua de sprijin şi lucrează cu aceasta; 
· Stimulează şi valorizează beneficiarii pentru creşterea stimei de sine şi diminuarea consecinţelor maltratării prelungite, având ca rezultat integrarea într-o viaţă normală;
· Participa la activitatea de interventie in strada
· Schimbul continuu de informaţii relevante cu şeful de centru, cu asistenţii sociali şi alte persoane abilitate, având permanent în vedere interesul superior al beneficiarului;
· alte atribuţii conform fișei postului.

      Educator  îndeplineşte în principal, următoarele atribuţii
· activează numai în interesul superior al  beneficiarilor  centrului, 
· pune in aplicare prevederile legii, a standardelor minime de calitate aplicabile şi a prezentului regulament
· urmăreşte atingerea obiectivelor programului în care este responsabilizată să lucreze;
· participa la întocmirea Planului Individualizat ;
·  ţinerea evidenţei cazurilor alocate şi urmărirea respectării termenelor pentru rezolvare;
· se consultă permanent cu echipa multidisciplinară, asistentul social, cu psihologul, cu personalul medical  şi cu alte persoane având competenţe în rezolvarea eficientă a cazurilor din cadrul centrului, având permanent în vedere interesul superior al beneficiarilor;
·  supraveghează si participa la  igienizarea şi deparazitarea beneficiarului care se prezintă pentru a solicita servicii sau a celor aduşi  de către organele abilitate; 
· pentru beneficiarii neautonomi, are reponsabilitatea  de a asigura  servicii de igienizare personala (schimbare pampers, schimbarea hainelor, a lenjeriilor de pat, etc), 
· supraveghează si participa la activitati de curatenie a spatiilor de cazare (daca beneficiarii nu pot desfasura astfel de activitati) si a spatiilor comune
· în momentul în care beneficiarul solicită admiterea în centru, aduce la cunoştinţa acestuia  prevederile   Regulamentului de organizare si functionare,  Cartei drepturilor si obligatiilor, Ghidului beneficiarului, Regulile casei  ; 
· organizează şi conduce programul de curăţenie şi igienizare periodic;
· organizează şi participă la activităţile de întreţinere, reparaţii, de înfrumuseţare şi de personalizare  a spaţiilor centrului;
·  desfasoara activitati de educatie extracuriculara;
· desfasoara activitati de  terapie ocupationala;
· participa impreuna cu beneficiarii la activitatii culturale organizate in comunitate;
· desfasoara activitati de recreere si socializare;
· în toate activităţile urmăreşte formarea la beneficiari a unui comportament şi a unui vocabular civilizat, a autonomiei individuale conform dezideratului social;
· formează şi consolidează la beneficiari deprinderi de autoservire şi autogospodărire, igienă personală, de comportare civilizată;
· este în permanenţă atent şi răspunde oportun nevoilor de îngrijire, cognitive şi de comunicare ale beneficiarilor, cu respectarea normelor deontologice;
· întocmeşte referate de necesitate pentru dotarea cu cele necesare a beneficiarilor şi a încăperilor în care aceştia îşi desfăşoară activitatea pe care le înaintează şefului de centru;
· previne furturile, distrugerile şi actele antisociale de orice fel, fiind primul gestionar al crizelor şi tensiunilor intra- şi intergrupale;
· consemnează în  registrele de evidență a programelor de recuperare/reabilitare participarea beneficiarilor la activităţile de integrare/reintegrare socială recomandate şi la celelalte activităţi prevăzute în planul de intervenţie;
· consemnează în Registrul de evidență a abuzurilor şi a incidentelor deosebite orice eveniment care face obiectul acestor consemnări;
      -	alte atribuţii conform fișei postului.
Asistent medical îndeplineşte în principal, următoarele atribuţii:
· raspunde de activitatea de asistenta medicala acordata beneficiarilor centrului pe care ii are in ingrijire
· desfăşoară activităţile planificate prin Planul individualizat 
· asigura respectarea recomandarilor cuprinse in biletele de iesire din spital, in scrisorile medicale si planurile de recuperare (de asistenta ingrijire)
· efectuează şi/sau supraveghează administrarea tratamentului medicamentos catre beneficiari; 
·  supravegheaza deparazitarea si igienizarea beneficiarului la intrarea acestuia in servicii;
· însoţeşte beneficiarii la control medical;
· periodic evaluează medical, în limita comptenţelor sale toţi beneficiarii  din cadrul centrului; când constată probleme ale stării de sănătate a acestora îi prezintă medicului sau îi însoţeşte la spital;
· verifică zilnic starea de curăţenie a centrului;
· verifică zilnic modul în care se efectuează sevirea mesei în cadrul centrului;
-  ţine evidenţa consumului de medicamente şi ia toate măsurile pentru o bună gestionare a acestora;
- realizeaza programe de educatie pentru sanatate cu beneficiarii; 
-  alte atribuţii conform fișei postului.

ARTICOLUL 11
Personalul administrativ, gospodărie, întreţinere-reparaţii, deservire

 Personalul administrativ asigura activitatile auxiliare ale serviciului social Centrul de Suport pentru Situatii de Urgenta/Criza:
a) Sofer;
b) Administrator .
Activitatile de  gospodărie, întreţinere-reparaţii, deservire  sunt asigurate de la nivelul furnizorului de servicii sociale Direcția de Asistență Socială a Municipiului Timișoara.

ARTICOLUL 12
Finanţarea centrului

(1) În estimarea bugetului de venituri şi cheltuieli, finanţarea serviciului social Centrul  de Suport pentru situatii  de Urgenta/Criza  are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2) Finanţarea cheltuielilor centrului se asigură, în condiţiile legii, din următoarele surse:
a) bugetul local al Municipiului Timişoara,
b) donaţii, sponsorizări 
c) fonduri externe rambursabile si nerambursabile
d) alte surse de finanţare, în conformitate cu legislaţia în vigoare.

DIRECTOR GENERAL,              	                                                                          
    jr.dr.Rodica Surducan                                                                                                             
Director General Adj.,
Marius Murariu

Serviciul Contabilitate, Financiar și CFPP

Avizat juridic,
				         		  Erceanu Ciprian
                                                                                                                                               Șef Centru
     											Camelia Bloancă


*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049

